2024 i Norge

__NOTOC__
Begivenheter i året **[[2024]] i [[Norge]]**.

Økonomisk var inngangen til 2024 preget av relativt høy prisstigning i Norge og Europa. Prisstigningen i Norge i desember 2023 var 4,8 %, og Styringsrenten i Norge økte til 4,5 % i desember 2023, det høyeste siden 2008. Prisstigningen dempet seg gjennom året, og var i desember 2024 2,4 %. Styringsrenten i Norge lå på 4,5 % i hele 2024, det var derfor forventninger om reduksjon av styringsrenten i 2025. 

Bodø var europeisk kulturhovedstad i 2024.

## Statsledere
* Monark – Harald V
* Stortingspresident – Masud Gharahkhani (Arbeiderpartiet).
* Statsminister – Jonas Gahr Støre (Arbeiderpartiet).
* Høyesterettsjustitiarius – Toril Marie Øie

## Hendelser
* 1. januar – 
** Fylkene Viken, Vestfold og Telemark og Troms og Finnmark deles opp i syv nye fylker hhv. Akershus, Buskerud, Østfold, Vestfold, Telemark, Troms, Finnmark.
** «Konverteringsterapi» ble forbudt.
* 6. januar – Mange kulderekorder ble satt, blant annet Oslo (-31,1°C), Geilo (-33,9°C), Høydalsmo (-33,8°C) og Aurskog (-33,7°C).
* 9. januar – Norge hadde seks drapssaker med sju offer på årets første ni dager, som var et uvanlig høyt antall.
* 10. januar – Staten vant en rettssak i Oslo Tingrett, som gjør at tillatelsen som ble gitt til gruveselskapet Nordic Mining om å dumpe gruveavfall i Førdefjorden ble rettskraftig.
* 18. januar – MC-klubben Satudarah ble forbudt i Norge, i en dom i Borgarting lagmannsrett.
* 19. januar – Sandra Borch trakk seg som forsknings- og høyere utdanningsminister, etter avsløringer om plagiat i masteroppgaven hun hadde levert.
* 2. februar – Forsvarsminister Bjørn Arild Gram undertegnet en avtale med USA om opprettelse av åtte nye «omforente områder»: Steder som Norge, USA og andre allierte styrker kan bruke i fellesskap for militære formål. De foreslåtte nye omforente områdene er Andøya flystasjon, Ørland flystasjon, Haakonsvern orlogsstasjon, Værnes flystasjon og garnison, Bardufoss flystasjon, Setermoen garnison samt skyte- og øvingsfelt, Osmarka fjellanlegg og Namsen drivstoffanlegg. Avtalen fra 2022 inkluderte Rygge flystasjon, Evenes flystasjon, Ramsund orlogsstasjon og Sola flystasjon.
* 3. februar – 
** Åpningen av Bodø som europeisk kulturhovedstad ble arrangert
** Bandet Gåte vant Melodi Grand Prix 2024 i Trondheim Spektrum
* 7. februar – Google offentliggjorde planer for bygging av et nytt datasenter i Skien, til nærmere 7 milliarder kroner. Senteret skal være i drift i 2026.
* 9. februar – 
** Regjeringen besluttet etableringen av et nytt direktorat; «Direktoratet for eksportkontroll og sanksjoner». Direktoratet skal fungere innen 1. januar 2025.
** Vixen Influencer Awards ble arrangert
* 12. februar – 
** Naturrisikoutvalget publiserte en rapport som blant annet påpekte at tap av norsk natur innebærer en økonomisk risiko for Norge. Utvalget anbefalte strengere statlig styring av bruken av naturressurser.
** Nordkjosbotn skole i Balsfjord fikk store skader etter en brann som trolig var påsatt.
* 23. februar – Finansminister Trygve Slagsvold Vedum kunngjorde at Norge skal styrke militæret med et tosifret antall milliarder kroner, på grunn av sikkerhetssituasjonen i Europa. Norge skal lansere en ny forsvarsplan i 2024, og skal oppfylle NATOs anbefaling om å betale minst 2% av BNP til NATO
* 28. februar – Et Sikorsky S-92 helikopter på oppdrag for Equinor styrtet i forbindelse med en øvelse utenfor Bergen, én kvinne mistet livet
* 29. februar – Stortinget vedtok et nytt pensjonssystem i Norge, med høyere pensjonsalder for personer født i 1964 eller senere, økt pensjon for uføre, og en ny ordning for de som må gå av med pensjon minst fem år før normert tid på grunn av egen helse («sliterne»).
* 1. mars – Ekstremismekommisjonen la fram rapporten «Felles innsats mot ekstremisme: Bedre vilkår for det forebyggende arbeidet», der de anbefalte at det etableres et nasjonalt senter for å jobbe mot voldelig ekstremisme i Norge
* 3. mars – Kong Harald ankom Norge etter en ferietur i Malaysia, der han ble syk og måtte operere inn en midlertidig pacemaker.
* 21. mars – Pensjonsforliket som ble framforhandlet 29. februar ble formelt vedtatt i Stortinget
* 12. april – Ingvild Kjerkol gikk av som helseminister, etter avsløringer av stor grad av tekstlikhet mellom hennes masteroppgave og andre akademiske oppgaver
* 21. juni – Regjeringen oppnevnte et utvalg med mandat å utrede kjernekraft som en mulig kraftkilde i Norge.(Regjeringen.no)
* 4. august – Marius Borg Høiby ble pågrepet av politiet, siktet for kroppskrenkelse og skadeverk. Siktelsen ble senere utvidet til å også gjelde trusler, og senere på året pågrepet for brudd på besøksforbud, og i november ble han også siktet for voldtekt uten samleie, samt kjøring uten førerkort.  
* 22. august – Olaug Bollestad gikk av som leder for Kristelig Folkeparti
* 31. august – Prinsesse Märtha Louise giftet seg med Durek Verrett på Vinjevollen i Geiranger
* 4. september – Sissel Knutsen Hegdal gikk av som ordfører i Stavanger kommune etter misbruk av partipenger
* 24. oktober - Togulykken mellom Bjerka og Finneidfjord i 2024, der et persontog sporet av etter å ha kjørt inn i et steinras. Lokomotivføreren omkom i ulykken, og E6 og Nordlandsbanen ble stengt en periode.
* 29. oktober – Trikkeulykken i Storgata, der en trikk i Oslo sporet av i Storgata og kjørte inn i en butikk. Ingen personer mistet livet i ulykken.
* 21. november – Svalbardmeldingen 2024 ble vedtatt av Stortinget, der blant annet styrking av psykisk helsevern og sikring av kritisk infrastruktur som viktige punkter. Svalbardmeldingen fokuserer særskilt på håndhevelse av norsk suverenitet og korrekt overholdelse av Svalbardtraktaten.
* 15. desember – Kjersti Stenseng kunngjorde at hun etter 15 år som Arbeiderpartiets partisekretær vil gå av etter partiets landsmøte i april 2025
* 18. desember – Statsforvalteren i Østfold, Buskerud, Oslo og Akershus, Valgerd Svarstad Haugland, trakk seg fra stillingen etter interne avvik innen helsesektoren.(NRK)
* 26. desember – En buss kjørte av veien på Europavei 10 i Hadsel i Nordland, og tre utenlandske statsborgere mistet livet i ulykken.
* 31. desember – Dag Terje Klarp Solvang gikk av som generalsekretær i Den Norske Turistforening

## Kultur

### Se også

* Filmåret 2024
* Litteraturåret 2024

## Sport
* 6. januar – Idrettsgallaen 2024 ble arrangert i Trondheim Spektrum

### Håndball
* Norge vant Håndball-EM 2024 for kvinner, og Thorir Hergeirsson avsluttet sin karriere som norsk landslagstrener med sitt ellevte mesterskapsgull. Norge vant også Gjensidige Cup 2024.
* Norges herrelandslag i håndball ble nummer ni i Håndball-EM 2024 for menn
* Kolstad Håndball vant Eliteserien i håndball for menn 2023/24 og NM for menn 2024
* Vipers Kristiansand vant Eliteserien i håndball for kvinner 2023/24, mens Storhamar Håndball vant NM for kvinner 2024

### Fotball
* Bodø/Glimt vant Eliteserien 2024
* Fredrikstad Fotballklubb vant cupen 2024 for menn
* Vålerenga vant Toppserien 2024 og cupen 2024 for kvinner
* Norges herrelandslag i fotball deltok ikke i EM i fotball 2024, men vant sin gruppe i Nasjonsligaen i fotball for menn 2024/25 – divisjon B, og rykker dermed opp til divisjon A i Nasjonsligaen i fotball for menn 2026/27
* Gemma Grainger overtok som landslagstrener for Norges kvinnelandslag i fotball, og laget kvalifiserte seg til EM i fotball for kvinner 2025

### Sommer-OL 2024
* Sommer-OL 2024 ble arrangert i Paris, Norge vant fire gullmedaljer; Markus Rooth (tikamp), Norges kvinnelandslag i håndball, Solfrid Koanda (vektløfting) og Jakob Ingebrigtsen (5000 meter). Karsten Warholm fikk sølv på 400 meter hekk. 

### Langrenn
* I Verdenscupen i langrenn 2023/24 vant Harald Østberg Amundsen verdenscupen sammenlagt for menn, mens Johannes Høsflot Klæbo vant sprintverdenscupen. Heidi Weng ble beste nordmann i kvinneklassen, med en åttendeplass, mens Kristine Stavås Skistad ble nummer to i sprintverdenscupen og Margrethe Bergane vant U23-klassen. 
* I U23-VM på ski 2024 vant Aleksander Elde Holmboe sprinten, og Mathias Holbæk vant 10 km klassisk

## Referanser